1.

Prilog I. mijenja se kako slijedi: (a) točka 8.B zamjenjuje se sljedećim: „B. TRETMAN PRIMATELJA KREDITNE ZAŠTITE Za stranu koja prenosi kreditni rizik (primatelj kreditne zaštite) pozicije se određuju kao zrcalna slika pozicija pružatelja kreditne zaštite, uz iznimku kreditnog zapisa (koji ne stvara kratke pozicije u obvezi izdavatelja). Ako u danom trenutku postoji opcija kupnje u kombinaciji sa stupnjevanjem, takav se trenutak smatra dospijećem zaštite. U slučaju kreditnih izvedenica na osnovi nastanka prvog statusa neispunjavanja obveza i kreditnih izvedenica na osnovi nastanka n-tog statusa neispunjavanja obveza, umjesto načela zrcalne slike primjenjuje se sljedeći postupak. Kreditne izvedenice na osnovi nastanka prvog statusa neispunjavanja obveza Kada institucija stekne kreditnu zaštitu za više referentnih subjekata koji tvore osnovu kreditne izvedenice, na način da prvo neispunjavanje obveza za sobom povlači plaćanje te da se tim kreditnim događajem prekida ugovor, institucija može prebiti specifični rizik za referentni subjekt na koji se primjenjuje najmanji kapitalni zahtjev za posebni rizik, u skladu s tablicom 1. ovog Priloga. Kreditne izvedenice na osnovi nastanka n-tog statusa neispunjavanja obveza Kada n-ti status neispunjavanja obveza među izloženostima za sobom povlači plaćanje na temelju kreditne zaštite, primatelj kreditne zaštite može prebiti specifični rizik samo ako je stekao kreditnu zaštitu i za statuse neispunjavanja obveza 1 do n-1 ili ako su statusi neispunjavanja obveza n-1 već nastupili. U tom se slučaju slijedi gore navedena metodologija za kreditne izvedenice na osnovi nastanka prvog statusa neispunjavanja obveza, uz odgovarajuće izmjene za proizvode na osnovi nastanka n-tog statusa neispunjavanja obveza.” (b) pod točkom 14., tablica 1. zamjenjuje se sljedećom: „Tablica 1. Kategorije Kapitalni zahtjev za specifični rizik Dužnički vrijednosni papiri koje izdaju ili za njih jamče središnje države ili koje izdaju središnje banke, međunarodne organizacije, multilateralne razvojne banke ili tijela regionalnih i lokalnih vlasti država članica, a koji bi ispunjavali uvjete za svrstavanje u bonitetnu kategoriju 1 ili bi im prema pravilima za ponderiranje rizika izloženosti iz članaka od 78. do 83. Direktive 2006/48/EZ bio dodijeljen ponder rizika od 0 %. 0 % Dužnički vrijednosni papiri koje izdaju ili za njih jamče središnje države ili koje izdaju središnje banke, međunarodne organizacije, multilateralne razvojne banke ili tijela regionalnih i lokalnih vlasti pojedinih država članica, a koji bi prema pravilima za ponderiranje izloženosti iz članaka od 78. do 83. Direktive 2006/48/EZ ispunjavali uvjete za svrstavanje u bonitetnu kategoriju 2 ili 3, dužnički vrijednosni papiri koje izdaju ili za njih jamče institucije, a koji bi prema pravilima za ponderiranje izloženosti iz članaka od 78. do 83. Direktive 2006/48/EZ ispunjavali uvjete za svrstavanje u bonitetnu kategoriju 1 ili 2, dužnički vrijednosni papiri koje izdaju ili za njih jamče institucije, a koji bi prema pravilima za ponderiranje izloženosti iz točke 29. dijela 1. Priloga VI. Direktivi 2006/48/EZ ispunjavali uvjete za svrstavanje u bonitetnu kategoriju 3 te dužnički vrijednosni papiri koje izdaju ili za njih jamče poduzeća, a koji bi prema pravilima za ponderiranje izloženosti iz članaka od 78. do 83. Direktive 2006/48/EZ ispunjavali uvjete za svrstavanje u bonitetnu kategoriju 1,2 ili 3. Ostale kvalificirajuće stavke definirane pod točkom 15. 0,25 % (preostalo razdoblje do dospijeća najviše 6 mjeseci) 1,0 % (preostalo razdoblje do dospijeća više od 6 mjeseci do 24 mjeseca) 1,60 % (preostalo razdoblje do dospijeća više od 24 mjeseca) Dužnički vrijednosni papiri koje izdaju ili za njih jamče središnje države ili koje izdaju središnje banke, međunarodne organizacije, multilateralne razvojne banke ili jedinice regionalnih i lokalnih vlasti pojedinih država članica ili institucije, a koji bi prema pravilima za ponderiranje izloženosti iz članaka od 78. do 83. Direktive 2006/48/EZ ispunjavali uvjete za svrstavanje u bonitetnu kategoriju 4 ili 5, dužnički vrijednosni papiri koje izdaju ili za njih jamče institucije, a koji bi prema pravilima za ponderiranje izloženosti iz točke 26. dijela 1. Priloga VI. Direktivi 2006/48/EZ ispunjavali uvjete za svrstavanje u bonitetnu kategoriju 3 te dužnički vrijednosni papiri koje izdaju ili za njih jamče poduzeća, a koji bi prema pravilima za ponderiranje izloženosti iz članaka od 78. do 83. Direktive 2006/48/EZ ispunjavali uvjete za svrstavanje u bonitetnu kategoriju 4. Izloženosti za koje nije raspoloživa ocjena imenovane vanjske institucije za procjenu boniteta (tj. ECAI – External Credit Assessment Institution). 8,00 % Dužnički vrijednosni papiri koje izdaju ili za njih jamče središnje države ili koje izdaju središnje banke, međunarodne organizacije, multilateralne razvojne banke ili jedinice regionalnih i lokalnih vlasti pojedinih država članica ili institucije, a koji bi prema pravilima za ponderiranje izloženosti iz članaka od 78. do 83. Direktive 2006/48/EZ ispunjavali uvjete za svrstavanje u bonitetnu kategoriju 6 te dužnički vrijednosni papiri koje izdaju ili za njih jamče poduzeća, a koji bi prema pravilima za ponderiranje izloženosti iz članaka od 78. do 83. Direktive 2006/48/EZ ispunjavali uvjete za svrstavanje u bonitetnu kategoriju 5 ili 6. 12,00 %”